text: ভুবন সোম (Bhuvan Shome) ১৯৬৯ সালে মুক্তি প্রাপ্ত ভারত এর হিন্দি ভাষার একটি  কাহিনী চিত্র যার পরিচালক ছিলেন মৃণাল সেন।  অভিনয়ে মুখ্য চরিত্রে উৎপল দত্ত (মিঃ ভুবন সোম) এবং সুহাসিনী মূলে (গৌরী একটি গ্রাম্য সুন্দরী মহিলা) রয়েছেন। বালাই চাঁদ মুখোপাধ্যায় রচিত একটি বাংলা গল্পের উপর ভিত্তি করে মৃণাল সেন তাঁর এই চলচ্চিত্রটি তৈরি করেছিলেন। চলচ্চিত্রটি আধুনিক ভারতীয় সিনেমার একটি যুগান্তকারী সৃষ্টি হিসাবে বিবেচিত হয়।
  
  এটি সুহাসিনী মূলের প্রথম চলচ্চিত্রে অভিনয়। চিত্রটিতে অমিতাভ বচ্চন ছিলেন  ভাষ্যপাঠ এবং কথকের ভূমিকায়।
  
  পটভূমি
  
  বিপত্নিক ও  নিবেদিতপ্রাণ সিভিল সার্ভেন্ট ভুবন সোম একজন কঠোর, আপোষহীন - ভারতীয় রেলওয়ের "বড় কর্মকর্তা"। কয়েকজন রেলওয়ের টিকিট চেকারের আলাপচারিতায় তাঁকে কড়া, যুক্তিহীন অফিসার ("আফসার") হিসাবে তাঁর প্রাসঙ্গিক পরিচয় দিয়ে ছবির পটভূমিটি তৈরি করা হয়। ভাষ্যকারীর বর্ণনায় শোনা যায় তিনি তাঁর ভ্রমণ দ্বারা একজন মানুষ হিসাবে "বাঙালি"য়ানা দ্বারা প্রভাবিত হন নি। তাঁর আপাত বয়স ৫০ এর শেষের দিক এবং তিনি মনোবিজ্ঞানের একটি গুরুত্বপূর্ণ উপাদান।
  
  শিকারে অনুপ্রাণিত হয়ে ভুবন সোম গুজরাটে "শিকারের ছুটি" নিয়ে যান। স্পষ্টত তাঁর এই অভিযান ছিল অপেশাদার।  একজন অদক্ষ "শিকারী" হিসাবে ভুবন সোমকে এখানে চিত্রিত করা হয়েছে।
  
  অল্প বয়সী গৌরীর সাথে তাঁর সাক্ষাত ছিল আকস্মিক। কারণ ঘটনাক্রমে গৌরীই তাঁর যত্ন-দেখভালের দায়িত্বে এবং পাখি "শিকার" করতে সাহায্যকারিনী ছিল। সে তাঁকে অনুর্বর প্রান্তরে সাহায্য করে বাড়িতে নিয়ে যায় এবং তাঁর যত্ন নেয়। তাঁর উপস্থিতি "পাখিরা টের পেয়ে" উড়ে পালাবার সম্ভাবনা দূর করতে যখন তাঁকে তাঁর পোশাক পরিবর্তন করতে হয়। এক জন কড়া অনমনীয় এবং বয়স্ক ব্যক্তির মানসিকতা থেকে খোলা মনের পরিবেশের উপযোগী উদ্দীপ্ত মানসিকতায় পরিবর্তন ঘটানোর এই মুহুর্তটি এখানে একটি গুরুত্বপূর্ণ অঙ্গ হয়ে ওঠে।
  
  গৌরী এবং ভুবন সোমের পরবর্তী শিকার এরপর হয়ে ওঠে ভুবন সোমের রূপান্তরের একটি গীতিমূলক অনুসন্ধান। তিনি কেবল গৌরীর সাধারণ সৌন্দর্যেই মোহিত হন না। সেখানের হ্রদে ও আকাশে পাখির দর্শনীয় স্থানগুলিতেও তিনি মোহিত হন।
  
  তাঁর শিকার "সফল" হয়। তবে সেই সাথে কেবল একজন মানুষ হিসাবে ভুবন সোমের সীমাবদ্ধতাগুলিকেও প্রকট করা হয়।
  
  ভুবন সোম গৌরীর দ্বারা গভীরভাবে প্রভাবিত হন। তিনি আসলে সেই পরিবেশে থাকার প্রত্যাশার চেয়েও অনেক বেশি শিক্ষা লাভ করেন।
  
  তিনি যখন তাঁর অফিসের চেম্বারে ফিরে আসেন তখন তাঁকে একজন নিয়মভঙ্গকারী রেলওয়ে কর্মীকে উদ্ধার করতে দেখা যায়। এটি চিত্রের একটি উপ-প্লট যা প্রাথমিক বর্ণনার গল্প এবং প্রসঙ্গটিকে সম্পূর্ণ করে তোলে।
  
  মূলভাব
  ভুবন সোমকে ভারতীয় নিউ ওয়েভ সিনেমার পথিকৃৎ বলে মানা হয়।  জাতীয় চলচ্চিত্র উন্নয়ন কর্পোরেশন অফ ইন্ডিয়ার অর্থ সহায়তায় নির্মিত প্রথম দিকের চলচ্চিত্রগুলির মধ্যে একটি।  ছবিটি (ফিল্ম) একঘেঁয়ে, নির্জনতা, পারস্পরিক আস্থা এবং মমত্ববোধের ভাবনা তুলে ধরে। তুলে ধরে ভারতের গ্রামীণ-শহুরে বিভাজনটিকেও।
  
  পুরস্কার
  
   সেরা কাহিনী চিত্রের জন্য জাতীয় চলচ্চিত্র পুরস্কার
   সেরা পরিচালকের জন্য জাতীয় চলচ্চিত্র পুরস্কার - মৃণাল সেন
   সেরা অভিনেতার জন্য জাতীয় চলচ্চিত্র পুরস্কার - উৎপল দত্ত
  
  তথ্যসূত্র
  
  বহি সংযোগ
  
   
  
  বিষয়শ্রেণী:Indian films
  বিষয়শ্রেণী:1969 films
  বিষয়শ্রেণী:1960s Hindi-language films
  বিষয়শ্রেণী:Indian avant-garde and experimental films
  বিষয়শ্রেণী:Films directed by Mrinal Sen
  বিষয়শ্রেণী:Films featuring a Best Actor National Award-winning performance
  বিষয়শ্রেণী:Films whose director won the Best Director National Film Award
  বিষয়শ্রেণী:Best Feature Film National Film Award winners
title: ভুবন সোম